প্রশাসনিক সূত্র জানায়, উখিয়ার ইউএনও আসিফ মাঠ প্রশাসনে কাজ করার মত যোগ্যতা সম্পন্ন নন। তাকে উখিয়ায় নিযুক্ত করার পর প্রশাসনে নানা ধরনের সমস্যা দেখা দেয়। এরমধ্যে একবার পতাকা উত্তোলন না করার অভিযোগে তার চেয়ে উর্ধতন কর্মকর্তা উপজেলা চেয়ারম্যান শাহজাহাল চৌধুরীর বিরুদ্ধে ভ্রাম্যমান আদালতের বিচারক হয়ে মামলা করার উদ্যোগ নিয়েছিলেন ওই ইউএনও। পরে অবশ্য প্রশাসনিক হস্তক্ষেপে তা প্রত্যাহার করা হয়। একজন অধস্তন কর্মকর্তা হয়ে উর্ধতন কর্মকর্তার বিরুদ্ধে মামলা করার ঘটনা নজিরবিহীন। এছাড়া ভূমি সংক্রান্ত বিষয়েও নানা  অনিয়মের অভিযোগ ওঠে তার বিরুদ্ধে। এলাকার জনপ্রতিনিধিদের সাথেও দূর্ব্যবহারের অভিযোগ রয়েছে তার বিরুদ্ধে।  ঘটনার কথা স্বীকার করে উখিয়া উপজেলা চেয়ারম্যান শাহজাহাল চৌধুরী জানান, অফিসে নিয়মিত ফ্যাগ তুলে পিয়ন, আর বিভিন্ন জাতীয় দিবসে ফ্যাগ তুলে ইউএনও। কিন্তু ইউএনও আসিফ এমপি বদির ইন্ধনে আমার বিরুদ্ধেই মিথ্যা মামলার চেষ্টা করেন, যা শুধু হাস্যকর নয়, একজন সরকারী কর্মকর্তার অযোগ্যতাও।  কক্সবাজারের জেলা প্রশাসক মোহাম্মদ গিয়াসউদ্দন আহমদ উখিয়ার ইউএনও মাঠ পর্যায়ে কাজ করার মত যোগ্য নন স্বীকার করে বলেন, তাকে সচিবালয়ে বদলী  করার কথা ছিল।  উল্লেখ্য, গত রবিবার উখিয়ার ইউএনও আসিফকে সিলেটে বদলী করা হয়। জনপ্রশাসন মন্ত্রণালয় থেকে এ সংক্রান্ত প্রজ্ঞাপন জারি করা হয়।